Масс-медиа туралы заң президентке жолданды
"Масс-медиа туралы заң президентке жолданды" | "https://abai.kz/post/184076"
TITLE: Масс-медиа туралы заң президентке жолданды
URL: https://abai.kz/post/184076
META: "Масс-медиа туралы заң президентке жолданды" | "https://abai.kz/post/184076"
DATE: 06.06.2024
AUTHOR(s): Abai.kz
TOTAL WORDS: 336
TEXT: Масс-медиа туралы заң жобасы Сенат қарауынан өтіп, президентке қол қоюға жіберіледі, деп хабарлайды Abai.kz. Заң төмендегідей түзетулерді көздейді: мемлекеттік емес БАҚ құралдарына гранттар беріледі; БАҚ-тағы материалдарға талап қою мерзімі бір жылды құрайды; БАҚ сұраулары бес күннен жеті күнге дейін қаралады; бұқаралық ақпарат құралдарының қызметін өзін-өзі реттеу мәселелері жөніндегі қоғамдық-кәсіби кеңес болады, сондай-ақ журналистердің Әдеп кодексін бекітеді; суицид жасау тәсілдері және суицидке шақыру туралы ақпарат таратуға тыйым салынады. Заң жобасын бойынша депутаттар енгізген бірқатар түзету: «Баспасөз картасы»; «Бұқаралық ақпарат»; «Діни теле бағдарлама»; «Журналистердің құқықтары мен бостандық-тарының сақталуы туралы Ұлттық баяндама»; «Теле-, радио арнаны есепке қою туралы куәлік» ұғымдарын алып тастау; «Журналистің ерекше мәртебесі» және «Аккредиттеудің оңайлатылған тәртібі» ұғымдарын енгізу; «Журналистерді (бұқаралық ақпарат құралдарының өкілдерін) аккредиттеу» және «Масс-медиа мониторингі» ұғымдарын нақтылау; Желілік басылымдар мен ақпараттық агенттіктерді БАҚ түрлерінің бірі болып табылатын «интернет-басылым» бірыңғай ұғымына біріктіру. Бұл ретте, интернет-басылымдар барлық дәстүрлі БАҚ сияқты міндетті түрде есепке қойылады; Масс-медиа қызметінің негізгі міндеттерін нақтылау; Үкіметтің мемлекеттік ақпараттық саясаттың негізгі бағыттарын әзірлеу және оларды іске асыруды ұйымдастыру жөніндегі құзыретін толықтыру; Қосымша құзыреттер беру: Уәкілетті органға – масс медиа мониторингін жүзеге асыру жөніндегі; облыстардың, республикалық маңызы бар қалалардың және астананың, ауданның (облыстық маңызы бар қаланың) жергілікті өкілді органдарының: Үлгілік қағидаларға сәйкес тиісті әкімшілік-аумақтық бірліктің аумағында тұрғын үй кешендерінде жеке спутниктік және эфирлік қабылдау құрылғыларын, кабельдік коммуникацияларды орналастыру жөніндегі талаптарды белгілеу жөніндегі; облыстардың (республикалық маңызы бар қалалардың, астананың) жергілікті атқарушы органдарының қоғамдық көлікте мемлекеттік теле-радио өнімдерінің трансляциясын қамтамасыз етуі және бақылауы жөніндегі; Одан бөлек мынадай өзгерістер енгізілген: Журналистің (бұқаралық ақпарат құралдары өкілінің) кәсіби қызметіне құқықтық кепілдіктер белгілеу; Мемлекеттік тілдегі теле-радио бағдарламаларды тарату және отандық контент көлемі бойынша талаптарды 2025 жылдан бастап – 55 пайызға, 2027 жылдан бастап теле-радибағдарламалардың жалпы көлемін 60 пайызға ұлғайту; Құқықтардың бұзылуына байланысты БАҚ-қа қойылатын талаптар бойынша ескіру мерзімін үш жылдан бір жылға дейін қысқарту; БАҚ қызметін өзін-өзі реттеу мәселелері бойынша қоғамдық-кәсіби кеңестердің негізгі функциясы ретінде журналистердің Әдеп кодексін әзірлеуді айқындау; Балалар басылымдары мен өңірлік газет-журналдарын қаржылай қолдау (грант тағайындау); Отандық теле-радио арналардың апта сайынғы хабар тарату көлемінде шетелдік теле-радио арналардың теле-радио бағдарламаларын ретрансляциялауды 20 пайыздан 10 пайызға дейін қысқарту; Abai.kz
